ประกาศสถาบันมาตรวิทยาแห่งชาติประกาศสถาบันมาตรวิทยาแห่งชาติเรื่องโครงสร้าง อำนาจหน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสารสถาบันมาตรวิทยาแห่งชาติ[๑] อาศัยอำนาจตามความในมาตรา ๗ (๑) (๒) (๓) แห่งพระราชบัญญัติข้อมูลข่าวสารพ.ศ. ๒๕๔๐ จึงประกาศโครงสร้าง อำนาจหน้าที่วิธีดำเนินงานและสถานที่ติดต่อเพื่อขอรับข้อมูลข่าวสารของสถาบันมาตรวิทยาแห่งชาติ ดังต่อไปนี้ข้อ ๑ สถาบันมาตรวิทยาแห่งชาติ มีอำนาจหน้าที่ วิธีการดำเนินงานดังนี้๑.๑ ทำหน้าที่เกี่ยวกับงานวิชาการและธุรการให้แก่คณะกรรมการรวมทั้งประสานงานด้านการกำหนดแผน การจัดการ และให้การช่วยเหลือแก่หน่วยงานและบุคคลต่างๆเกี่ยวกับการพัฒนาระบบมาตรวิทยา๑.๒ พัฒนาระบบมาตรวิทยา จัดหาและเก็บรักษามาตรฐานแห่งชาติวัสดุอ้างอิง มาตรฐานของประเทศทุกสาขา เพื่อให้สอดคล้องกับระบบมาตรวิทยาสากล รวมถึงการถ่ายทอดความถูกต้องของการวัดไปสู่มาตรฐานแห่งชาติ๑.๓ ส่งเสริมการประกอบวิชาชีพด้านมาตรวิทยาและความสามารถของห้องปฏิบัติการสอบเทียบข้อ ๒ โครงสร้างและการจัดองค์กรของสถาบันมาตรวิทยาแห่งชาติมีดังนี้๒.๑ ฝ่ายนโยบายและยุทธศาสตร์มีขอบข่ายภารกิจ อำนาจหน้าที่และความรับผิดชอบในการวิเคราะห์เสนอแนะแผนหลักและนโยบาย พร้อมจัดทำแผนงาน โครงการของสถาบัน ให้สอดคล้องพระราชบัญญัติพัฒนาระบบมาตรวิทยาแห่งชาติระเบียบ ข้อบังคับคณะกรรมการมาตรวิทยาแห่งชาติ มติคณะรัฐมนตรี แผนพัฒนาเศรษฐกิจและสังคมแห่งชาติแผนพัฒนากระทรวงวิทยาศาสตร์และเทคโนโลยี และวางแนวทางกำหนดกรอบแผนปฏิบัติงาน อำนวยการภายใต้แนวนโยบายของสถาบันและงบประมาณที่ได้รับพัฒนากำกับดูแลแผนปฏิบัติงานทางด้านงานนโยบายและยุทธศาสตร์ งานงบประมาณและกองทุน งานสารสนเทศและงานห้องสมุดงานวิเทศสัมพันธ์ งานประชาสัมพันธ์ งานสารบรรณ งานเลขานุการ เสนอแนะนโยบายและจัดทำแผนปฏิบัติงานโครงการ กิจกรรมที่เกี่ยวข้องกับฝ่ายและปฏิบัติงานอื่นๆ ที่เกี่ยวข้องตามที่ได้รับมอบหมายมีตำแหน่งผู้จัดการฝ่ายเป็นตำแหน่งบังคับบัญชาสูงสุด๒.๒ ฝ่ายบริหารงานกลางมีขอบข่ายภารกิจ อำนาจหน้าที่และความรับผิดชอบในการบริหารวางแนวทางและกำหนดกรอบแผนปฏิบัติงานให้สอดคล้องกับพระราชบัญญัติพัฒนาระบบมาตรวิทยาแห่งชาติ พ.ศ. ๒๕๔๐ กฎหมาย ระเบียบ ข้อบังคับของคณะกรรมการมาตรวิทยาแห่งชาติและของสถาบันมติคณะรัฐมนตรีอำนวยการภายใต้แนวนโยบายของสถาบันและงบประมาณที่ได้รับ พัฒนา กำกับดูแลแผนปฏิบัติงานทางด้านงานบัญชีการเงิน งานพัสดุ งานทรัพยากรบุคคล งานนิติการ งานธุรการและยานพาหนะ งานอาคารและสถานที่เสนอแนะนโยบายและจัดทำแผนปฏิบัติงานโครงการ กิจกรรมที่เกี่ยวข้องกับฝ่ายและปฏิบัติงานอื่นๆ ที่เกี่ยวข้องตามที่ได้รับมอบหมายมีตำแหน่งผู้จัดการฝ่ายเป็นตำแหน่งบังคับบัญชาสูงสุด๒.๓ ฝ่ายมาตรวิทยาเสียงและการสั่นสะเทือนมีบทบาทหน้าที่ในการบริหาร การกำหนดขอบข่าย แนวทางแผนปฏิบัติงานหลักของกิจกรรมทางวิทยาศาสตร์ งานวิจัยและพัฒนาที่เกี่ยวข้องกับการสอบเทียบปรับตั้งความถูกต้องของเครื่องมือและอุปกรณ์ที่ใช้ในการวิเคราะห์ ทดสอบ หรือวัดปริมาณของหน่วยวัดทางด้านเสียง(Acoustic) และการสั่นสะเทือน (Vibration) คลื่นเสียงความถี่สูง(Ultra Sound) ให้สอดคล้องตามวิธีการมาตรฐานสากล เพื่อใช้อ้างอิงและกำหนดเป็นมาตรฐานที่มีความถูกต้องสูงสุดของประเทศตลอดจนการวิจัยพัฒนาสร้างมาตรฐานการวัดแห่งชาติอำนวยการภายใต้แนวนโยบายของสถาบันฯ และงบประมาณที่ได้รับเสนอแนะนโยบายและจัดทำแผนปฏิบัติงาน โครงการ กิจกรรมที่เกี่ยวข้องกับฝ่ายและปฏิบัติงานอื่นๆที่เกี่ยวข้องตามที่ได้รับมอบหมาย มีตำแหน่ง หัวหน้าฝ่ายเป็นตำแหน่งบังคับบัญชาสูงสุด๒.๔ ฝ่ายมาตรวิทยาเชิงกลมีบทบาทหน้าที่ในการบริหาร การกำหนดขอบข่าย แนวทางแผนปฏิบัติงานหลักของกิจกรรมทางวิทยาศาสตร์ งานวิจัยและพัฒนาที่เกี่ยวข้องกับการสอบเทียบปรับตั้งความถูกต้องของเครื่องมือและอุปกรณ์ที่ใช้ในการวิเคราะห์ ทดสอบ หรือวัดปริมาณของหน่วยวัดทางด้านมวล(Mass) ความหนาแน่น (Density) แรง(Force) แรงบิด (Torque) ความแข็ง (Hardness)ความดัน (Pressure) สุญญากาศ (Vacuum) การไหลของแก๊ส(Gas Flow) การไหลของเหลว (Liquid Flow)ให้สอดคล้องตามวิธีการมาตรฐานสากลเพื่อใช้อ้างอิงและกำหนดเป็นมาตรฐานที่มีความถูกต้องสูงสุดของประเทศ การวิจัย พัฒนาสร้างมาตรฐานการวัดแห่งชาติอำนวยการภายใต้แนวนโยบายของสถาบันฯ และงบประมาณที่ได้รับ เสนอแนะนโยบายและจัดทำแผนปฏิบัติงานโครงการ กิจกรรมที่เกี่ยวข้องกับฝ่ายและปฏิบัติงานอื่นๆ ที่เกี่ยวข้องตามที่ได้รับมอบหมายมีตำแหน่งหัวหน้าฝ่ายเป็นตำแหน่งบังคับบัญชาสูงสุด๒.๕ ฝ่ายมาตรวิทยาไฟฟ้ามีบทบาทหน้าที่ในการบริหาร การกำหนดขอบข่าย แนวทางแผนปฏิบัติงานหลักของกิจกรรมทางวิทยาศาสตร์ งานวิจัยและพัฒนาที่เกี่ยวข้องกับการสอบเทียบปรับตั้งความถูกต้องของเครื่องมือและอุปกรณ์ที่ใช้ในการวิเคราะห์ ทดสอบ หรือวัดปริมาณของหน่วยวัดทางด้านไฟฟ้ากระแสตรง(DC Voltage) ไฟฟ้ากระแสสลับ (AC Voltage) ความต้านทาน(Resistance) ค่าความจุไฟฟ้าและค่าความเหนี่ยวนำ (Capacitance& Inductance) กำลังไฟฟ้า (Power) ไฟฟ้าแรงสูง(High Voltage) แม่เหล็กไฟฟ้า (Magnetics) เวลาและความถี่(Time & Frequency) คลื่นความถี่สูง (RF Microwave) ให้สอดคล้องตามวิธีการมาตรฐานสากลเพื่อใช้อ้างอิงและกำหนดเป็นมาตรฐานที่มีความถูกต้องสูงสุดของประเทศ วิจัย พัฒนา มาตรฐานการวัดแห่งชาติอำนวยการภายใต้แนวนโยบายของสถาบันฯ และงบประมาณที่ได้รับ เสนอแนะนโยบายและจัดทำแผนปฏิบัติงานโครงการ กิจกรรมที่เกี่ยวข้องกับฝ่ายและปฏิบัติงานอื่นๆ ที่เกี่ยวข้องตามที่ได้รับมอบหมายมีตำแหน่งหัวหน้าฝ่ายเป็นตำแหน่งบังคับบัญชาสูงสุด๒.๖ ฝ่ายมาตรวิทยาอุณหภูมิมีบทบาทหน้าที่ในการบริหาร การกำหนดขอบข่าย แนวทางแผนปฏิบัติงานหลักของกิจกรรมทางวิทยาศาสตร์ งานวิจัยและพัฒนาที่เกี่ยวข้องกับการสอบเทียบปรับตั้งความถูกต้องของเครื่องมือและอุปกรณ์ที่ใช้ในการวิเคราะห์ ทดสอบ หรือวัดปริมาณของหน่วยวัดทางด้านจุดกำเนิดอุณหภูมิมาตรฐาน(Fixed point) เทอร์โมมิเตอร์ความต้านทานแพลทินัมมาตรฐานและเทอร์โมคอปเปิล(SPRT& Thermocouples) เทอร์โมมิเตอร์ชนิดแท่งแก้ว (Liquidin glass Thermometer & digital Thermometers) การวัดอุณภูมิโดยตัวตรวจวัดที่ไม่สัมผัส(Non-contact temperature measurement) ความชื้น (Humidity)ให้สอดคล้องตามวิธีการมาตรฐานสากล เพื่อใช้อ้างอิงและกำหนดเป็นมาตรฐานที่มีความถูกต้องสูงสุดของประเทศวิจัย พัฒนามาตรฐานการวัดแห่งชาติ อำนวยการภายใต้แนวนโยบายของสถาบันฯ และงบประมาณที่ได้รับเสนอแนะนโยบายและจัดทำแผนปฏิบัติงานโครงการ กิจกรรมที่เกี่ยวข้องกับฝ่ายและปฏิบัติงานอื่นๆ ที่เกี่ยวข้องตามที่ได้รับมอบหมายมีตำแหน่งหัวหน้าฝ่ายเป็นตำแหน่งบังคับบัญชาสูงสุด๒.๗ ฝ่ายมาตรวิทยามิติมีบทบาทหน้าที่ในการบริหาร การกำหนดขอบข่าย แนวทางแผนปฏิบัติงานหลักของกิจกรรมทางวิทยาศาสตร์ งานวิจัยและพัฒนาที่เกี่ยวข้องกับการสอบเทียบปรับตั้งความถูกต้องของเครื่องมือและอุปกรณ์ที่ใช้ในการวิเคราะห์ ทดสอบ หรือวัดปริมาณของหน่วยวัดทางด้านความยาว(Length) เส้นผ่าศูนย์กลางและมุม (Diameter & Angular)พื้นผิวทรงกลม (Roundness & Roughness & Flatness) เกียร์(Form & CMM &Gear) มาตรฐานระยะทางแบบขีดสเกล (LineStandard) ให้สอดคล้องตามวิธีการมาตรฐานสากล เพื่อใช้อ้างอิงและกำหนดเป็นมาตรฐานที่มีความถูกต้องสูงสุดของประเทศวิจัยพัฒนามาตรฐานการวัดแห่งชาติ อำนวยการภายใต้แนวนโยบายของสถาบันฯ และงบประมาณที่ได้รับเสนอแนะนโยบายและจัดทำแผนปฏิบัติงาน โครงการ กิจกรรมที่เกี่ยวข้องกับฝ่ายและปฏิบัติงานอื่นๆที่เกี่ยวข้องตามที่ได้รับมอบหมาย มีตำแหน่งหัวหน้าฝ่ายเป็นตำแหน่งบังคับบัญชาสูงสุด๒.๘ ฝ่ายมาตรวิทยาแสงมีบทบาทหน้าที่ในการบริหาร การกำหนดขอบข่าย แนวทางแผนปฏิบัติงานหลักของกิจกรรมทางวิทยาศาสตร์ งานวิจัยและพัฒนาที่เกี่ยวข้องกับการสอบเทียบปรับตั้งความถูกต้องของเครื่องมือและอุปกรณ์ที่ใช้ในการวิเคราะห์ทดสอบ หรือวัดปริมาณของหน่วยวัดทางด้านแสง (Photometry) สี (Colorimetry)การวัดการกระจายคลื่นแสง (Optical Radiometry) ใยแก้วนำแสง(Optical Fibers) ให้สอดคล้องตามวิธีการมาตรฐานสากล เพื่อใช้อ้างอิงและกำหนดเป็นมาตรฐานที่มีความถูกต้องสูงสุดของประเทศการวิจัย พัฒนาสร้างมาตรฐานการวัดแห่งชาติ อำนวยการภายใต้แนวนโยบายของสถาบันฯ และงบประมาณที่ได้รับเสนอแนะนโยบายและจัดทำแผนปฏิบัติงานโครงการ กิจกรรมที่เกี่ยวข้องกับฝ่ายและปฏิบัติงานอื่นๆที่เกี่ยวข้องตามที่ได้รับมอบหมาย มีตำแหน่งหัวหน้าฝ่ายเป็นตำแหน่งบังคับบัญชาสูงสุด๒.๙ ฝ่ายมาตรวิทยาเคมีและเทคโนโลยีชีวภาพมีบทบาทหน้าที่ในการบริหาร การกำหนดขอบข่าย แนวทางแผนปฏิบัติงานหลักของกิจกรรมทางวิทยาศาสตร์ งานวิจัยและพัฒนาที่เกี่ยวข้องกับการสอบเทียบปรับตั้งความถูกต้องของเครื่องมือและอุปกรณ์ที่ใช้ในการวิเคราะห์ ทดสอบ หรือวัดปริมาณของหน่วยวัดทางด้านเคมี(Chemical) เทคโนโลยีชีวภาพ (Biotechnology) ให้สอดคล้องตามวิธีการมาตรฐานสากลเพื่อใช้อ้างอิงและกำหนดเป็นมาตรฐานที่มีความถูกต้องสูงสุดของประเทศ การวิจัย พัฒนาสร้างมาตรฐานการวัดแห่งชาติอำนวยการภายใต้แนวนโยบายของสถาบันฯ และงบประมาณที่ได้รับเสนอแนะนโยบายและจัดทำแผนปฏิบัติงานโครงการกิจกรรมที่เกี่ยวข้องกับฝ่ายและปฏิบัติงานอื่นๆ ที่เกี่ยวข้องตามที่ได้รับมอบหมาย มีตำแหน่งหัวหน้าฝ่ายเป็นตำแหน่งบังคับบัญชาสูงสุด๒.๑๐ ส่วนอุตสาหกรรมสัมพันธ์มีขอบข่ายภารกิจ อำนาจหน้าที่ครอบคลุมการให้บริการลูกค้าส่งเสริมการประกอบวิชาชีพด้านมาตรวิทยาของห้องปฏิบัติการสอบเทียบทั้งภาครัฐและภาคเอกชนโดยให้การศึกษาคำปรึกษาการฝึกอบรมทางเทคโนโลยี การวัดและการบริการอื่นๆ ในส่วนที่เกี่ยวข้อง รวมถึงการถ่ายทอดความถูกต้องของมาตรฐานการวัดให้ภาคอุตสาหกรรมภาคอื่นๆ ที่เกี่ยวข้อง เพื่อเป็นประโยชน์แก่การพัฒนาระบบมาตรวิทยาของประเทศ โดยมีตำแหน่งหัวหน้าส่วนอุตสาหกรรมสัมพันธ์เป็นตำแหน่งบังคับบัญชาสูงสุดบริหารงานภายใต้แผนงานหลักของสถาบันฯ๒.๑๑ ผู้ตรวจสอบภายในผู้ตรวจสอบภายในรับผิดชอบงานด้านตรวจสอบภายในขององค์กรรายงานผลการตรวจสอบต่อคณะกรรมการตรวจสอบ ผู้บริหาร โดยทำหน้าที่สอบทานความถูกต้อง เชื่อถือได้ของข้อมูลทางบัญชีและการเงินการเก็บรักษาและการใช้ทรัพย์สิน ประเมินความเพียงพอและประสิทธิภาพของระบบการควบคุมภายในของระบบงานต่างๆพร้อมทั้งวางแผนการตรวจสอบและจัดให้มีการปฏิบัติตามแผนและปฏิบัติงานอื่นๆ ตามที่คณะกรรมการตรวจสอบมอบหมายเพื่อให้ยืนยันได้ว่าสถาบันฯ มีระบบการตรวจสอบที่ดีโปร่งใส ตามหลักธรรมรัฐ (Good Governance) และเป็นไปตามประกาศระเบียบข้อบังคับของคณะกรรมการมาตรวิทยาแห่งชาติ รวมทั้งสอดคล้องกับกฎหมายและนโยบายของรัฐข้อ ๓ สถานที่ติดต่อเพื่อขอรับข้อมูลข่าวสารของสถาบันมาตรวิทยาแห่งชาติติดต่อได้ที่สถาบันมาตรวิทยาแห่งชาติ เลขที่ ๓/๔ - ๕ หมู่ที่ ๓ ตำบลคลองห้า อำเภอคลองหลวงจังหวัดปทุมธานี ๑๒๑๒๐ โทรศัพท์ ๐ ๒๕๗๗ ๕๑๐๐ ต่อ ๔๓๐๓ โทรสาร ๐ ๒๕๗๗ ๒๘๗๗ หรือขอดูผ่านWeb Site Internet ของสถาบันได้ที่ www. nimt. or. Thประกาศณ วันที่ ๗ กุมภาพันธ์ พ.ศ. ๒๕๔๙พลอากาศตรีเพียร โตท่าโรงผู้อำนวยการสถาบันมาตรวิทยาแห่งชาติชัชสรัญ/ผู้จัดทำ๓๑มีนาคม ๒๕๔๙[๑]ราชกิจจานุเบกษา เล่ม ๑๒๓/ตอนที่ ๓๒ ง/หน้า ๒๒๒/๒๓ มีนาคม ๒๕๔๙